Diari Oficial de la Generalitat Valenciana


Sumari del DOGV 6837, del 09-08-2012 (2012/7898)

Subhasta d'un bé immoble a la Pobla de Farnals.
-----------------------------------------------

### Dades del document

Número de DOGV
:   6837

Data del DOGV
:   09-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7898


Organisme emissor
:   Notaria de Gracia Lourdes Gregori Romero

Tipus de document
:   Subhasta

Subhasta d'un bé immoble a la Pobla de Farnals. [2012/7898]  
Gracia Lourdes Gregori Romero, notària del Col·legi de València amb residència a Puçol, faig saber:  
Que en la meua notaria, situada al carrer Alacant, número 30, es tramita venda extrajudicial, conforme a l'article 129 de la Llei Hipotecària, de la finca hipotecada següent:  
Urbana. Trenta-quatre. Habitatge adossat tipus C identificada amb el número trenta-quatre de porta. Té la seua façana principal al carrer de la Plana, a la qual obri porta des de la seua pròpia terrassa jardí. A l'habitatge s'accedeix igualment des de l'interior de la urbanització, per mitjà de porta ubicada en la terrassa situada en la façana interior de l'habitatge, com des de la planta de semisoterrani a través de l'annex propi de l'habitatge.  
L'habitatge consta de planta de semisoterrani diàfana, planta baixa, planta primera i coberta plana transitable destinada a solàrium, comunicades per escala interior, i la seua distribució és la següent: planta baixa amb saló, menjador, un lavabo de respecte i la cuina; planta primera, amb un bany, dos dormitoris dobles i un dormitori principal amb bany incorporat.  
La seua superfície útil en totes les seues plantes, incloses les terrasses cobertes en planta primera, és de cent seixanta-cinc metres i noranta-sis decímetres quadrats i a més les terrasses descobertes en planta baixa mesuren trenta-tres metres i vint-i-sis decímetres quadrats i el solàrium cinquanta-un metres i trenta-dos decímetres quadrats. I la superfície construïda és de dos-cents huitanta-dos metres i seixanta-nou decímetres quadrats.  
Limita: enfront, carrer de la Plana; dreta entrant, habitatge porta trenta-cinc; esquerra, habitatge porta trenta-tres; i al fons, zona comuna de la urbanització.  
Annex vinculat: té vinculat com a annex la superfície destinada a aparcament del mateix habitatge en la planta de semisoterrani del conjunt que mesura vint-i-sis metres i díhuit decímetres quadrats construïts. Els seus límits són: enfront zona de rodament; dreta entrant, annex de l'habitatge porta trenta-tres; esquerra, annex de l'habitatge porta trenta-cinc; i al fons, habitatge porta trenta-quatre de què és annex.  
  
Quota. Té assignada una quota, en relació amb la total urbanització de què forma part, d'un enter i sis-centes seixanta-sis mil·lèsimes d'enter per cent (1,666%).  
Inscripció. Està inscrita en el Registre de la Propietat de Puçol, al tom 2.407, llibre 211, de la Pobla de Farnals, foli 101, finca 11.205, inscripció 1a.  
Referència cadastral: 1086376DH6345K5563WO.  
Conjunt residencial en què s'integra l'habitatge descrit. L'habitatge descrit forma part del següent:  
Conjunt urbà residencial a la Pobla de Farnals, en la zona de platja, en l'illa 5 de la unitat d'execució el SU-9, concretament en la confluència dels carrers Ribera, Senyera, la Plana i Serrans, on no té encara assignats números de policia.  
Està integrat el conjunt residencial per seixanta habitatges adossats que s'agrupen linealment en quatre blocs situats en cada una de les façanes de les parcel·les. En els cantons queden, entre cada un dels quatre blocs, uns espais lliures, dos dels quals permeten l'entrada a l'interior del conjunt coincidint amb les dues rampes que descendeixen al semisoterrani, concretament en la confluència dels carrers Serrans i la Plana i els carrers Senyera i Ribera. A més, a cada un dels habitatges s'accedeix des del carrer a què afronta i des de l'interior del mateix conjunt.  
  
En l'interior del conjunt, en l'espai deixat pels quatre blocs de habitatges adossats, es troben, a diferents nivells, les zones d'estada, esport, joc i oci, diferenciades cada una de les circumdants i comunicades entre si, cosa que permet l'accessibilitat sense barreres arquitectòniques que impedisquen l'ús. Les instal·lacions i recintes que es troben en l'interior del conjunt estan presidides per les tres piscines de nivells, situació i característiques diferents adaptades a les diferents edats per al seu ús. En l'interior del recinte es troben, a més, una zona d'estada comunitària que es denomina club social, les terrasses de la zona comuna, un parc infantil, les dependències necessàries per al manteniment i conservació de les zones comunes i, a nivell de semisoterrani, una pista de pàdel. I, en l'entrada que té el seu accés per la confluència dels carrers Serrans i la Plana s'ubica l'antena col·lectiva de telecomunicacions al servei del conjunt.  
El semisoterrani destinat a aparcament es configura, bàsicament, com un anell perimetral en la projecció vertical dels quatre blocs que integren els seixanta habitatges adossats. Les rampes coincideixen, en la seua ubicació, amb les entrades principals del conjunt, açò és, en la confluència dels carrers Serrans i La Plana, una rampa, i dels carrers Senyera i Ribera, una altra rampa. El semisoterrani està configurat com un recinte obert de tal forma que, davall cada un de les habitatges i aprofitant l'ample de cada una d'estos, s'assigna com a annex l'espai per a una plaça doble de vehicle, sent a través de l'espai annex pel qual s'accedeix a l'interior de la respectiva habitatge, concretament a través de la planta de semisoterrani diàfana amb què compta cada habitatge, segons la seua descripció, planta destinada a permetre l'accés al semisoterrani des de cada habitatge.  
La superfície total construïda del conjunt en totes les seues plantes és de tretze mil huit-cents noranta metres i setanta-set decímetres quadrats, sent la superfície solar la de deu mil sis-cents huitanta-nou metres i cinquanta decímetres quadrats que constitueix l'illa formada per la confluència dels carrers Ribera, Senyera, la Plana i Serrans, on no té encara assignats números de policia.  
Atés que pertoca la subhasta de la finca, se'n fa saber les condicions:  
Tindrà lloc a la meua notaria. La primera subhasta el 12 de setembre de 2012 a les 10.00 hores, i el tipus base serà el de tres-cents cinquanta-dos mil sis-cents setanta-tres euros i noranta-cinc cèntims d'euro (352.673,95 €); si no hi ha postor o si hi resultara fallida, la segona subhasta, el 5 d'octubre de 2012, a les 10.00 hores, el tipus de la qual serà el 75% de la primera; en els mateixos casos, la tercera subhasta el 29 d'octubre de 2012 a les 10.00 hores, sense subjecció a tipus; i si hi ha pluralitat de millores en la tercera subhasta, la licitació entre millorants i millor postor el 6 de novembre de 2012 a les 10.00 hores.  
La documentació i el certificat del Registre a què fan referència els articles 236.a i 236.b del Reglament Hipotecari es poden consultar a la notaria de dilluns a divendres de 09.30 a 13.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, a la notaria, una quantitat equivalent al 30% del tipus que corresponga en la primera i segona subhasta i en la tercera un 20% del tipus de la segona, mitjançant xec bancari a nom del notari. Es podran fer postures per escrit en plec tancat, que adjunten el justificant del dipòsit previ, fins al moment de la subhasta. Només l'adjudicació a favor del creditor requeridor o la rematada a favor seu o d'un creditor posterior podrà fer-se cedint a un tercer.  
  
  
Puçol, 7 d'agost de 2012.- La notària: Gracia Lourdes Gregori Romero.